Tevékenység-sorozat

**I. Tevékenység:** ***Anyanyelv***

**I. Előkészítő beszélgetés**:

       -   Gyertek, énekeljük el a Hej, kora reggel délelőtt című gyerekdalt!

       -   Miről szól az ének?

       -   Kik vesznek részt egy ház építésében?

       -   Hol dolgozik édesanyád? Mivel foglalkozik? Hát édesapád?

       - Gyere, válaszd ki a táblára elhelyezett képekből azt, amelyik szüleid foglalkozását

ábrázolja!

**II. A téma bejelentése:**

        - A mai tevékenységen két újabb mesterséggel ismerkedük meg, pontosabban két

mesteremberrel.

**III. A téma megvalósítása:**

      -  Ha megfelelő sorrendbe helyezitek az adott betűket, megtudhatjátok, hogy kik az

olvasmány szereplői!

         l, á, sz, a, h ( halász)                   o, t, l, z, ű, ó, t ( tűzoltó)

      -  Mit tudtok e két mesterségről?

      - Most elolvasom az olvasmányt, ti pedig figyeljétek meg, hogy milyen a hangulata!

**-**bemutató olvasás: -  **Szentgyörgyi Zsolt: Az öreg halász és a tűzoltóparancsnok**

 - a megfigyelési szempont alkalmával feltett kérdés megválaszolása

 - a szöveg szólításra történő hangos olvasása, szómagyarázattal társítva

(önfeledten, serényen, stb.)

- olvasás válogatással:

      - Keresd meg azt a részt, amelyikből megtudjuk, hogy mikor történik a cselekmény!

      -  Keresd meg azt a részt, amelyikből megtudjuk, hogy mit fogott a halász!

      -  Keresd meg azt a részt, amelyikből megtudjuk hogyan nézett ki a halász!

      - Keresd meg azt a részt, amelyikből megtudjuk miért volt egyenruhában a tűzoltó!

      - Keresd meg azt a részt, amelyik arról szól, hogy mivel töltötte idejét

a tűzoltóparancsnok!

      -  Keresd meg azt a részt, amelyikből megtudjuk, hogy mi történt a

harmadik nap után!

       -  Keresd meg azt a részt, amelyikből megtudjuk, hogyan ért haza a halász!

Hát a tűzoltó?

      -  Keresd meg azt a részt, amelyik arról szól, hogyan cselekedtek, amikor eleredt az eső!

       - Keress hasonlatokat a szövegből! (a napra lehetett nézni, de rá nem;

olyan hangosan megkordult a gyomra, mintha az ég zengene;

úgy zuhogott, mintha dézsából öntenék.)

- a szöveg feldolgozása az Olvasóiskola szempontjai alapján:

              - Milyen műfaj az olvasott szöveg?

              - Mi a címe?

              - Ki a szerzője?

              - Kik a mese szereplői?

              - Hol van a cselekmény helyszíne?

              - Melyek a mesei elemek?

              - Hát a valós elemek?

              - Adj más címet!

              - Mi tetszett?

- vázlatkészítés: - munkalap kiosztása

        1. Számozással jelöld az események helyes időrendi sorrendjét!

                \_\_  A két ismerős mentési tette.

                \_\_  Az öreg halász tűzoltóparancsnokot fog.

                \_\_   Az öreg halász bemutatása.

                \_\_  A szerencsés partra jutás utáni állapotuk.

                \_\_   Az eső eleredése.

                \_\_   A tűzoltóparancsnok öltözete.

( Megoldás: 5., 2., 1., 6., 4., 3.)

       2. A cím felírása után másold be a füzetedbe a mondatokat időrendi sorrendben!

 - a  mese elmondása a vázlat  segítségével

**IV. A házi feladat kijelölése:**

- Válogató másolás és mondatalkotás:

         - Írd ki a szövegből azokat a szavakat, amelyeket másképp írunk, mit ahogy ejtünk! ( pl. teljes, elszaladt, elsüllyedjenek stb.)

- Olvasd el többször is a mesét, gyakorolva a kifejező olvasást!

- Tanuld meg a mese tartalmát!

**II. Tevékenység: *Anyanyelv -  Képzőművészeti nevelés***

**I. Hangulatkeltés:**

**- A nagy ho, ho, horgász című dal meghallgatása.**

**II. Számonkérés:**

- *Az öreg halász és a tűzoltóparancsnok* című olvasmány láncolvasása

- a házi feladat ellenőrzése

- adott szavak rokonértelmű párjainak felsorolása:

           - Hogyan mondanád másképp?

                    - halász-

                    - önfeledten-

                    - szegrő- végről-

                    - szóba elegyedtek-

                    - dézsa-

                    - serényen-

- dramatizálás: - Vajon  miről beszélgethetett ez a két szereplő?

**III. Előkészítő beszélgetés:**

- Mi szeretnél lenni, ha nagy leszel? Miért?

**IV. Célkitűzés**

  „A mai órán rajzoljátok le mi szeretnétek lenni felnőtt korotokban, majd színezzétek ki!

**V. A téma megvalósítása:**

- a szükséges felszerelések előkészítése

- a rendtartó intézkedések megbeszélése

- kar-, kéz- és ujjbemelegítő gyakorlatok elvégzése

- a kitűzött téma konkrét megvalósítása zenehallgatás kíséretében

**VI. A munkák értékelése:**

- önértékelés:

       - Elmondják véleményüket, hogy az adott elvárásoknak mennyire tettek eleget

  tartalmi és esztétikai szempontból

- mások munkájának értékelése:

       - A tanulók elhelyezik korongjaikat a legjobban tetsző munka mellé. (A korong egyik fele piros, a másik pedig kék színű. Ha tetszik a rajz, a korongot a piros felével felfele helyezik el a rajz mellé, ha nem, akkor a kék felével.)

**VII. Az óra szervezett befejezése:**

- a tanszerek eltevése

- a munkák kiállítása az osztályban